### Beslutning

Udvalget besluttede at drøftelserne indgår i brovedligeholdelses-prioriteringer i 2025.

### Sagsfremstilling

## Resume og sagens baggrund

[adresse],
også kaldet Dronningebroen, i [adresse] har været spærret for gående siden juli
2024. Broen har vist sig at være i så dårlig stand på grund af råd, at
det kræver en udskiftning af broen. Administration har udarbejdet tre
udskiftningsforslag og beder udvalget om at drøfte disse med henblik på at give retning løsnings forslag der skal arbejdes videre med.

## Indstillinger

Chefen for Vej, Ejendom og Affald indstiller, at udvalget drøfter de tre
nedenstående udskiftningsforslag.

## Behandling

Teknik- og
Miljøudvalget.

## Sagsfremstilling

Dronningebroen er lukket og kræver udskiftning, fordi den er nedslidt og
ramt af råd. Det vurderes, at det vil være sikkerhedsmæssigt uforsvarligt at holde broen åben.

[adresse] ligger i et historisk område mellem Ruinparken og [adresse], og da den
nuværende træbro blev opført i 1994, fik den kritik for sit design og udtryk.
Derfor anbefaler administrationen nu en ny retning, hvor design og udtryk
prioriteres højere. Den
nuværende stibro fremstår umiddelbart klodset og tung, og tanken er, at en
ny bro skal være mere transparent og let.

Broens placering vurderes at være vigtig, da den
ligger i byens historiske centrum. En ny bro kan bidrage til ikke alene at fungere som en fysisk bro, der fører
gående over voldgraven – den kan også bidrage til at fungere som en
formidlingsbro, der fortæller historien om [adresse] og den unikke
middelalderkulturarv.

Der er
udarbejdet en ambitiøs helhedsplan for området. Denne sigter mod udskiftning af broen til en bro med en mere æstetisk
karakter. Der er imidlertid ikke på nuværende tidspunkt afsat økonomi til at realisere helhedsplanens målsætninger. (Helhedsplanen kan ses i Bilag 1).

Dronningebroen ligger i et generelt fortidsmindebeskyttet område, hvilket betyder, at
andre myndigheder skal involveres i broens udskiftning. I forbindelse med den indledende dialog med Slots- og Kulturstyrelsen har styrelsen oplyst, at den vil klage, hvis den nye bro får samme tunge udtryk som
den nuværende.

Tre mulige realiseringsforslag

1. *Udskiftning af den eksisterende bro til en ny træbro,
   svarende til 1:1-udskiftning.* Udskiftningen vil koste cirka 2-3 mio. kr.
   og kan forventes at blive gennemført i 2025. Det forudsætter imidlertid, at
   udskiftningen til træbro bliver afstemt i fjerde kvartal 2024. Træbroen er
   dog meget smal (med en indvendig fribredde på 1,5 m) og lever ikke op til gældende
   regler for tilgængelighed. Ved ønske om en bredere stibro kan vederlagene ikke genbruges, og den
   fremlagte økonomi vil ikke være retvisende. Derudover vil en stibro i træ ikke leve op til krav til levetid (100 år
   for en stibro). Derfor vil den samlede pris for
   træbrosløsningen inden for de 100 år være langt højere grundet hyppigere
   vedligehold og udskiftning af broen op til flere gange.

   Generelt vil en stibro i træ have udfordringer i forhold til design og levetid. Den nuværende spændvidde vil udfordre anvendelsen af et let og driftsmæssigt økonomisk design. Træ kræver mere omfattende vedligehold og beskyttelse imod råd og svamp. En træbro forventes at have en levetid på 30-35 år og undervejs at skulle have udskiftet større dele. Derfor vil der være større omkostninger forbundet med vedligeholdelsesarbejdet, og området vil blive forstyrret af store maskiner under vedligeholdelsesarbejdet, hvilket blandt andet vil skabe større gener for brugerne.

   Træbroens rækværk kan designes anderledes, så broen som helhed fremstår lettere end i dag. Det vil dog stadig være nødvendigt at opføre de høje bærende elementer, hvis stibroen igen skal bygges i træ.
2. *En ny stibro med bærende elementer i stål og brodæk i træ.* Stålbroen vil leve op til gældende regler for tilgængelighed (2,2 m indvendig fribredde). Den vil fremstå lettere og kan både formes og males. Det er muligt at gå videre med en modificeret stålbro, der kan give et let udtryk og på én gang både et gammelt og nyt udtryk, for eksempel i form af en buet bro. En stålbro med rette valg af materialer og beskyttelse kan have en levetid på minimum 100 år med betydeligt mindre vedligeholdelsesarbejde end en træbro.

   En stålbro med nyt design og udtryk i match med omgivelserne vil koste cirka 5-7
   mio. kr. og kan med forsigtighed forventes at blive gennemført i 2025, hvis der bliver givet grønt lys fra de relevante myndigheder,
   herunder Slots- og Kulturstyrelsen. Det forudsætter, at der træffes
   beslutning om prioritering af nyt design og udtryk i fjerde kvartal 2024,
   og at der samtidig findes en finansieringskilde.
3. *En ny bro med design og udtryk i henhold til helhedsplanen* (Bilag
   1). Dette vil koste cirka 13-20 mio. kr. og kan først forventes at blive
   gennemført i 2026. Det forudsætter, at 2025 bruges på planlægning,
   projektering og koordinering, og at der samtidig findes en finansieringskilde. Forudsætningsgrundlaget
   på nuværende tidspunkt gør, at der er et stort interval mellem
   prisoverslagene.

Set fra et økonomisk perspektiv er det administrationens opfattelse, at en stibro med lang levetid og minimal vedligeholdelse vil forøge kommunens brokapital på længere sigt. Derfor anbefaler administrationen forslag to.

Teknik- og Miljøudvalget har et årligt anlægsbudget på 2,4 mio. kr. til vedligehold af broer. Disse midler vil kunne indgå i udskiftningen af Ruth Sørensen.

Det skal imidlertid bemærkes, at der på baggrund af generaleftersyn fra 2024 (og fra før 2024) er i alt 16 bygværker (af i alt cirka 175), hvor der er behov for udbedringsarbejder i 2025. Nogle af dem vurderes at have ansvarspådragende karakterer, for eksempel ved behov for udskiftning eller reparation af blandt andet autoværn. Derudover oplever kommunen med jævne mellemrum, at rørunderføringer sætter sig spontant, og at dette kræver omgående aktion og midler. Der er derfor brug for en reserve til dette.

## Økonomiske konsekvenser

Ingen økonomiske konsekvenser.